Edvards etterfølger, Harald Godwinson, benyttet også Sandwich som marinebase, men etter hans nederlag ved Hastings i 1066, ble Sandwichs status som en betydelig havn ikke endret. Under normannerne ble Sandwich et av godsene til Vilhelms halvbror, biskop Odo av Bayeux, men i 1082 ble han fratatt all ære og landområder. I ble det nedtegnet at Sandwich igjen ble eid av munkene i Christchurch ved Canterbury. Denne opptegnelsen slo også fast at Sandwich etter både størrelse og betydning var rangert på fjerdeplass etter London, Norwich, og Ipswich. Havnen, kalt Sandwich Haven, var en naturlig trygg havn for skip som seilte mellom kontinentet og London, og på 1000- til 1200-tallet var den blitt en av de viktigste i England. Byens rikdom førte til at byen ble et mål for gjentatte angrep fra dansker og franskmenn opp gjennom århundrene. Byen beskyttet seg selv ved å reise forsvarsmurer rundt byen i 1380 og en stor sperring over elven for å kontrollere skipstrafikken.